《过严濑寄陆守务观》
宋代·喻良能

翰墨场中老伏波，挥毫快马下晴坡。
三年睿主思献纳，千里疲晴赖抚摩。
潇洒郡斋方在望，飘摇征棹未能过。
拟求墨妙辉衡宇，应有黄庭换白鹅。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。